***З А П И С Н И К***

***Од деветтата седница на Советот на Општина Богданци,***

***одржана на 25.11.2013 година во салата на Советот на општина Богданци со почеток во 21.00 часот***

 Седницата ја отвори и со неа раководеше Блаже Шапов, Претседател на Советот на општина Богданци.

Од вкупно 11 (единаесет) советници, на седницата беа присутни 10 (десет) члена на Советот на општина Богданци, и тоа: Блаже Шапов - претседател, Ристо Киров, Кристијан Тодоров, Никола Стратров, Ристо Енџекчев, Риса Бејкова, Катерина Чрчева, Борис Ванчев, Сузана Мандалова и Стојан Воданов. Оправдано отсутен беше советникот Душко Енџекчев за кој претседателот објасни дека го најавил своето отсуство.

Претсесателот на Советот констатираше дека на Седницата присуствуваат мнозинството советници на Советот и дека Советот може полноважно да одлучува.

 На седницата исто така беше присутен и Градоначалникот на општина Богданци, г-ца Анастасија Олумчева.

За записничар на седницата беше одредена Даринка Минова од општинската администрација.

 Потоа за работа на седницата го предложи следниот

# ДНЕВЕН РЕД

1. **Произнесување по наводи од Иницијатива за поведување постапка за оцена на Уставноста и законитоста на Програмата за дополнување на програмата за изработување на Урбанистички планови во општина Богданци за 2013 година, бр.07-1634/8 од 17.09.2013 година**;

Претседателот на Советот отвори расправа по предложениот дневен ред.

За збор се јави советничката Катерина Чрчева која истакна дека општинската администрација во Иницијативата пред Уставен Суд се има изјаснето дека таа учествувала во работата по точка 7 од Дневниот ред. Објасни дека на седницата оддржана на 17.09.2013 година си зела за збор од причина што не била запознаена со тоа што значи личен интерес. Затоа, побара во иднина да се изготви појаснување со цел советниците да бидат запознаени со тоа што сé претставува личен интерес.

Бидејќи никој друг не се јави за дисуксија, Претседателот ја затвори расправата и го стави на усвојување предложениот Дневен ред.

Дневниот ред се усвои со 9 (девет) гласа „За“, (Блаже Шапов - претседател, Ристо Киров, Кристијан Тодоров, Никола Стратров, Ристо Енџекчев, Риса Бејкова, Борис Ванчев, Сузана Мандалова и Стојан Воданов) од вкупно 11 (единаесет) члена колку што брои Советот.

Потоа се премина на работа по усвоениот Дневен ред:

***Точка 1.* *Произнесување по наводи од Иницијатива за поведување постапка за оцена на Уставноста и законитоста на Програмата за дополнување на програмата за изработување на Урбанистички планови во општина Богданци за 2013 година, бр.07-1634/8 од 17.09.2013 година;***

Претседателот отвори дискусија, а најпрво и даде збор на Силвана Данаилова од општинската администрација да ја објасни Иницијативатаза поведување постапка за оцена на Уставноста и законитоста на Програмата за дополнување на програмата за изработување на Урбанистички планови во општина Богданци за 2013 година.

Збор зеде Силвана Данаилова која објасни дека Уставен Суд има доставено Барање Советот да се изјасни по наводите од Иницијативата. Првиот навод се однесува на тоа што донесената Програма не е во согласност со член 44 став 1 од Законот за локалната самоуправа, бидејќи истата е донесена со 6 (шест) Гласа „За“ и 5 (пет) Гласа „Против“ (Ристо Енџекчев, Стојан Воданов, Катерина Чрчева, Душко Енџекчев и Кристијан Тодоров) а една од советничките е брачен другар на лицетото кое има поднесено иницијатива за урбанизација на просторот кој е наведен во програмата. Вториот навод објасни дека се однесува на тоа што Програмата е во спротивност со член 5 став 2 од Законот за општата управна постапка, бидејќи во случајот се нарушува правото на еден граѓанин за сметка на друг, односно со позитивното одлучување по барањето за проширување на опфатот на Ви Ви Пром ќе дојде со промена на опфатот и на локалната урбанистичка планска документација која е во постапка финансирана од лицето Перо Чрчев.

Збор зеде советникот Ристо Енџекчев кој праша што влегува во втор степен странична линија и дали тоа важи за сите.

Силвана Данаилова одговори дека тоа важи за сите роднини до втор степен странична линија (први братучеди).

Потоа збор зеде и Советникот Стојан Воданов кој рече дека се согласува со тоа дека се направени пропусти, така што двата наводи според него се точни и ги прифаќа.

Претседателот на Советот одговори дека гласањето и дискусијата на советничката Чрчева не ги променија резултатите од гласањето, односно Програмата во секој случај ќе беше донесена (сеедно дали со 6 Гласа „За“ и 5 Гласа „Против“ или со 6 Гласа „За“ и 4 Гласа „Против“). Што се однесува пак до вториот навод, одговори дека од страна на општинската администрација на расправата по Предложената Програма им било укажано дека Законот за општата управна постапка не може да најде примена во оваа ситуација.

Збор повторно зеде советникот Стојан Воданов кој рече дека Претседателот треба да го штити Уставот и Законите без разлика на тоа дали ќе се изменат резултатите од гласањето. Со самото гласање на Советникот е прекршен Законот за локалната самоуправа и Статутот на општина Богданци.

На прашањето на Кристијан Тодоров зошто советниците треба да се изјаснат по иницијативата и што ќе се промени со нивното изјаснување, Силвана Данаилова одговори дека тоа ќе го процени Уставниот Суд.

Советникот Никола Стратров рече дека на почетокот од расправата по точка 7 од шестата седница Советничката споменала дека ќе си земе за збор и покрај тоа што Иницијативата е на штета на нејзиниот сопруг на која и било одговорено дека може да дискутира, но не и да гласа.

На ова Даринка Минова од општинската администрација одговори дека во записникот од шестата седница стои дека советничката Катерина Чрчева се изјаснила дека и покрај тоа што иницијативата е на штета на нејзиниот сопруг, ќе си земе за право да дискутира за истата и со тоа смета дека ако земе за збор нема да го загрози законот. За тоа дали може да гласа или не, не било ништо искоментирано.

Бидејќи никој друг не се јави за збор, се премина на гласање по наводите во иницијативата од Градоначалникот. Истите не беа прифатени, бидејќи советниците по наводите се изјаснија со 3 (три) Гласа „За“ (Кристијан Тодоров, Ристо Енџекчев и Стојан Воданов) и 6 (шест) Гласа „Против“.

Имајќи го во предвид ова, се донесе Заклучок со кој не се прифаќаат наводите наведени во Иницијативата за поведување постапка за оцена на Уставноста и законитоста на Програмата за дополнување на програмата за изработување на Урбанистички планови во општина Богданци за 2013 година, бр.07-1634/8 од 17.09.2013 година.

Со ова беше исцрпен дневниот ред и Седницата заврши.

**Број 07-2174/1**

**од 25.11.2013 година *Претседател***

 **Богданци *на Советот на општина Богданци***

 ***Блаже Шапов***